CELEX: 62016TA0805
Language: el
Date: 2019-07-11 00:00:00
Title: Υπόθεση T-805/16: Απόφαση του Γενικού Δικαστηρίου της 11ης Ιουλίου 2019 — IPPT PAN κατά Επιτροπής και REA (Ρήτρα διαιτησίας — Έκτο και έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης — Απόφαση περί ανάκτησης, μέσω συμψηφισμού, απαιτήσεων της Ένωσης στο πλαίσιο της εκτέλεσης συμβάσεων — Αποτελεσματική δικαστική προστασία — Δικαίωμα προσφυγής στον Διαμεσολαβητή — Δημοσιονομικός κανονισμός — Βέβαιος χαρακτήρας απαίτησης — Δικαιολογημένη εμπιστοσύνη — Αρχή της απαγόρευσης των διακρίσεων — Αρχή της χρηστής διοίκησης — Κατάχρηση εξουσίας — Συμβατική ευθύνη — Έκθεση ελέγχου — Επιλέξιμες δαπάνες)

30.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/39
            
         
      Απόφαση του Γενικού Δικαστηρίου της 11ης Ιουλίου 2019 — IPPT PAN κατά Επιτροπής και REA
      (Υπόθεση T-805/16) (1)
      
      (Ρήτρα διαιτησίας - Έκτο και έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης - Απόφαση περί ανάκτησης, μέσω συμψηφισμού, απαιτήσεων της Ένωσης στο πλαίσιο της εκτέλεσης συμβάσεων - Αποτελεσματική δικαστική προστασία - Δικαίωμα προσφυγής στον Διαμεσολαβητή - Δημοσιονομικός κανονισμός - Βέβαιος χαρακτήρας απαίτησης - Δικαιολογημένη εμπιστοσύνη - Αρχή της απαγόρευσης των διακρίσεων - Αρχή της χρηστής διοίκησης - Κατάχρηση εξουσίας - Συμβατική ευθύνη - Έκθεση ελέγχου - Επιλέξιμες δαπάνες)
      (2019/C 328/42)
      Γλώσσα διαδικασίας: η αγγλική
      
         Διάδικοι
      
      
         Προσφεύγον-ενάγον: Instytut Podstawowych Problemów Techniki Polskiej Akademii Nauk (IPPT PAN) (Βαρσοβία, Πολωνία) (εκπρόσωπος: M. Le Berre, δικηγόρος)
      
         Καθών-εναγόμενοι: Ευρωπαϊκή Επιτροπή (εκπρόσωποι: αρχικώς M. Siekierzyńska και P. Rosa Plaza, στη συνέχεια M. Siekierzyńska και F. van den Berghe), Εκτελεστικός Οργανισμός Έρευνας (εκπρόσωποι: S. Payan-Lagrou και V. Canetti, επικουρούμενοι από τους D. Waelbroeck και A. Duron, δικηγόρους)
      
         Παρεμβαίνουσα υπέρ του προσφεύγοντος-ενάγοντος: Δημοκρατία της Πολωνίας (εκπρόσωπος: B. Majczyna)
      
         Αντικείμενο
      
      Αφενός, προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης της Επιτροπής της 6ης Σεπτεμβρίου 2016 περί ανάκτησης των προβαλλόμενων απαιτήσεών της έναντι του προσφεύγοντος-ενάγοντος βάσει δύο συμβάσεων συναφθεισών στο πλαίσιο του έκτου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, μέσω συμψηφισμού με τα ποσά που ο REA οφείλει στο προσφεύγον-ενάγον βάσει συμφωνίας επιχορήγησης συναφθείσας στο πλαίσιο του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, και, αφετέρου, αγωγή δυνάμει του άρθρου 272 ΣΛΕΕ με αίτημα να διαπιστωθεί η ανυπαρξία των προβαλλόμενων απαιτήσεων της Επιτροπής βάσει των δύο συμβάσεων που συνήφθησαν στο πλαίσιο του προαναφερθέντος έκτου προγράμματος-πλαισίου και να υποχρεωθούν η Επιτροπή και ο REA να του καταβάλουν το ποσό των 69 623,94 ευρώ βάσει της συμφωνίας επιχορήγησης που συνήφθη στο πλαίσιο του προαναφερθέντος έβδομου προγράμματος-πλαισίου, καθώς και τόκους υπερημερίας.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Απορρίπτει την προσφυγή-αγωγή.
                  
               
            
                  2)
               
               
                  
                     Το Instytut Podstawowych Problemów Techniki Polskiej Akademii Nauk (IPPT PAN) φέρει τα δύο τρίτα των δικαστικών εξόδων του καθώς και τα έξοδα του Εκτελεστικού Οργανισμού Έρευνας (REA).
                  
               
            
                  3)
               
               
                  
                     Η Ευρωπαϊκή Επιτροπή φέρει τα δικαστικά έξοδά της καθώς και το ένα τρίτο των εξόδων του IPPT PAN.
                  
               
            
                  4)
               
               
                  
                     Η Δημοκρατία της Πολωνίας φέρει τα δικαστικά έξοδά της.
                  
               
            
         (1)  EE C 22 της 23.1.2017.